Bergenstesten

Test i norsk – høyere nivå, populært  kalt «Bergenstesten», er en ferdighetsprøve i norsk som andrespråk. Testen måler språkferdigheter som svarer til nivåene B2 og C1 i Det felles europeiske rammeverket for språk.

Testen ble tidligere utviklet av Norsk språktest, et samarbeid mellom Studieforbundet Folkeuniversitetet og Universitetet i Bergen. Fra 2025 er ansvaret for Bergenstesten forankret i Folkeuniversitetet.

Det finnes både en skriftlig og en muntlig prøve. Disse er separate og kan tas uavhengig av hverandre. Man kan ta prøven både på bokmål og nynorsk.

Hovedmålgruppen for Test i norsk – høyere nivå er innvandrere som trenger å dokumentere språkferdigheter i norsk på høyere nivå for å søke arbeid eller opptak til høyere utdanning i Norge. Test i norsk – høyere nivå er en av flere norskprøver som gir opptaksgrunnlag til norske universiteter og høyskoler.

 Referanser 

 Eksterne lenker 
 Bergenstesten hos Folkeuniversitetet

Kategori:Norskopplæring
Kategori:Utdanning i Norge
Kategori:Testing og testmetodikk